open-index/open-wikipedia-markdown huggingface dataset:
SKRUK

**SKRUK (Sunnmøre kristelege ungdomskor)** er et kor basert på Sunnmøre og som ble opprettet i 1973. I dag har koret 50 medlemmer fra hele Norge. Korets dirigent siden starten har vært Per Oddvar Hildre, som også var inititivtaker til koret. Ideen var å kunne fortsette å møtes for å synge i lag etter at man hadde slutta i studentkorene på Volda Lærarskule og på gymnaset. Inspirasjonen kom fra Sunnmøre Kristelege mannskor, som møttes i påsken og en gang på høsten for å turnere på Sunnmøre. I dag har koret sangere fra hele Norge, og har fem samlinger i året; fire weekend-samlinger og en lengre samling på 5-10 dager som blir brukt til turneer i utlandet, eller innstudering/innspilling av nytt stoff. SKRUK har siden starten i 1973 gitt ut over 26 album, de fleste av dem på Kirkelig Kulturverksted. Det siste av dem kom i 2019 og bærer tittelen *Taking Back the Garden of Eden.*

## Prosjekter
SKRUK har igjennom årene hatt mange samarbeid med andre musikere. I 1978 ga koret ut plata *Av moll er du komen - til dur skal du bli* der de bearbeidet norske religiøse folketoner i samarbeid med Henning Sommerro og gruppa Vårsøg. Videre kom plata *Kvite som negrar* ut i samarbeid med Ytre Suløens Jass-ensemble ut i 1981.

Koret har også gitt ut platene *Smykker fra bedehuset* (1979) og *Klenodier* (1985) der gamle bedehussanger ble framført for SKRUK, av etablerte komponister som Knut Nystedt, Trond Kverno, Per Inge Almås og Harald Herresthal. 

I 1990 kom cd-en *Slipp mine fløyter fri* ut i samarbeid med den ecuadorianske gruppa Altiplano. Plata bar preg av både norsk og søramerikansk musikk. I et samarbeid med komponistene Siyavush Kerimi og Galib Mammadov fra Aserbajdsjan, og med tekster av Erik Hillestad, kom *Landet vi kommer fra* med aserbajdsjansk musikk i 1997.

## Diskografi (utvalg)

* *SKRUK* (1977)
* *Av moll er du komen - til dur skal du bli* (1978)
* *Smykker fra bedehuset* (1979)
* *Kvite som negrar* (1981)
* Hallelujazz - med Ytre Suløen Jazz-ensemble (1984)
* *Klenodier* (1985)
* *Living gospel* (1989)
* *Slipp mine fløyter fri* (1990)
* *Stille natt* (1991)
* *Landskap av stemmer* (1992)
* *Misa Andina* (1993)
* *En for alle* (1995)
* *Landet vi kommer fra* (1997)
* *Stjernen ledet vise menn* (1998)
* *Vuelo libre* (2000)
* *På nytt* (2002)
* *Stjerna fra øst* (2002)
* *Krybberom* (2003)
* *Sommerlandet* (2004)
* *Brazzy Voices* (2004)
* *Dype stille sterke milde* (2006)
* *Messe for Kari og Ola* (2008)
* *Starry crowns in Heaven* (2009)
* *I vinens speil*
* *Til alle tider* (2010)
* *Sangen fra katakombene* (2013)
* *Høgtidsrom* (2014)
**Taking Back the Garden of Eden* (2019)

## Eksterne lenker
* 
* 
*  SKRUK sine cd-er hos Kirkelig Kulturverksted.
Xuanzong

**Xuanzong** er et kinesisk keisernavn benyttet av flere keisere:
* Keiser Xuanzong av Tang (玄宗) (685&ndash;762; regj.: 712&ndash;756) – *en av de mest kjente av [[Tang-dynastiet]]s keisere*
* Keiser Xuānzong av Tang (宣宗) (810&ndash;859; regj.: 846&ndash;859) – *navnet er klart forskjellig fra ovennevnte med [[kinesisk skrift]] og uttale, men ved transkripsjon fremstår det som likt.*
* Xuande-keiseren under Ming-dynastiet (1398&ndash;1435; regj.: 1425&ndash;1435) – *[[tempelnavn]]: *'Xuanzong*** (宣宗)
* [[Daoguang-keiseren]] under [[Qing-dynastiet]] (1782&ndash;1850; regj.: 1820&ndash;1850) – ''tempelnavn: '''Xuanzong*** (宣宗)
Morten Jacobsen

**Morten Bruun Jacobsen** (født 15. desember 1987) er en norsk fotballspiller som spilte for det norske førstedivisjonslaget Moss FK. Jacobsen er midtbanespiller og har tidligere spilt for Sprint/Jeløy.

## Referanser


## Eksterne lenker
* 
* Spillerens profil hos Moss FK
Pieralberto Carrara

**Pieralberto Carrara** (født 14. februar 1966 i Bergamo) er en italiensk tidligere skiskytter.

I OL 1998 i Nagano tok han sølv på 20&nbsp;km. Sesongen 1992/93 kom han på tredjeplass sammenlagt i verdenscupen, bak Mikael Löfgren og Mark Kirchner.

I VM 1993 i Borovets var han med på vinne både stafetten og lagkonkonkurransen for Italia, stafetten sammen med Wilfried Pallhuber, Johann Passler og Andreas Zingerle og lagkonkurransen sammen med Pallhuber, Zingerle og Hubert Leitgeb.

## Referanser


## Eksterne lenker
*
Afrikansk savanneelefant

* *L. a. africana*
* *L. a. knochenhaueri*
* *L. a. oxyotis*

**Afrikansk savanneelefant** (*Loxodonta africana*) er verdens største nålevende landbaserte pattedyr. Arten inngår som en av to nålevende arter i slekten *Loxodonta* i elefantfamilien (Elephantidae). Savanneelefanten tilhører jordens eksisterende megafauna. Begge kjønn har støttenner, men hannens er størst. Arten inngår i Afrikas fem store, sammen med løve, kafferbøffel, leopard og stumpneshorn/spissneshorn.

## Underarter
Etter at afrikansk skogselefant (*Loxodonta cyclotis*) fikk delvis anerkjennelse som en selvstendig art, regner de fleste nå at det finnes tre underarter av savanneelefanten. Det er imidlertid framsatt påstander om at også vestafrikansk savanneelefant (*L. a. oxyotis*) trolig kan regnes som en egen art, under navnet vestafrikansk elefant (*L. oxyotis*). Spørsmålet er imidlertid ikke avklart.

* Sørafrikansk savanneelefant (*L. a. africana*)
* Østafrikansk savanneelefant (*L. a. knochenhaueri*)
* Vestafrikansk savanneelefant (*L. a. oxyotis*)

## Referanser


## Eksterne lenker
*
Asiatisk elefant

* borneisk elefant (*E. m. borneensis*) 
* indisk elefant (*E. m. indicus*)
* malayisk elefant (*E. m. hirsutus*)
* srilankisk elefant (*E. m. maximus*) 
* sumatrisk elefant (*E. m. sumatrensis*) 

**Asiatisk elefant** (*Elephas maximus*) er et av verdens største landlevende pattedyr og inngår som eneste nålevende art i slekten *Elephas*, i elefantfamilien (Elephantidae). Arten tilhører Jordens eksisterende megafauna. Bare hannene har støttenner.

Begrepene asiatisk elefant og indisk elefant blir ofte forvekslet. Indisk elefant er imidlertid definert som en av flere underarter av asiatisk elefant, og har begrenset spredning i det totale utbredelsesområdet.

## Beskrivelse
Sammenlignet med afrikansk savanneelefant er den asiatiske fysisk mindre. Den er karprygget (i motsetning til de afrikanske, som er salrygget) og har betydelig mindre ører og støttenner. Snabelen er dessuten utstyrt med kun en såkalt «finger», mens de to afrikanske artene har to.

### Underarter
Asiatisk elefant eksisterer som ulike (noen hevder tre, andre fire og fem) underarter; borneisk elefant (*E. m. borneensis*), indisk elefant (*E. m. indicus*), malayisk elefant (*E. m. hirsutus*), srilankisk elefant (*E. m. maximus*), og sumatrisk elefant (*E. m. sumatrensis*). Den fysisk største av disse er underarten som lever på Sri Lanka. Den minste er underarten som lever på Borneo.

Malayisk elefant blir av noen hevdet kun å være en variant av indisk elefant, mens andre hevder den er en egen underart.

Det hersker også usikkerhet med hensyn til om borneisk elefant er en egen underart eller ikke. Lenge trodde man at dette var en etterkommer av elefanter som ble introdusert på øya i det 14.-19. århundre, men nyere (2003) forskning med mtDNA har antydet at så kanskje ikke er tilfellet allikevel. Det antydes også at den kan være en egen art. Borneisk elefant er den fysisk minste av underartene, og den har lengre hale enn de andre. Den blir av og til også kalt *asiatisk dvergelefant* og *borneisk pygméelefant*.

Det knytter seg også usikkerhet til om sumatrisk elefant er en underart eller om også den kan regnes som en egen art.

*E. m. asurus* (syrisk elefant, utdødd omkring 100 f.Kr.) og *E. m. rubridens* (kinesisk elefant, utdødd i tiden etter det 14. århundre f.Kr.) er to utdødde underarter.

## Utbredelse
Asiatisk elefant var opprinnelig utbredt fra Tyrkia og Syria til Yangtze i Kina, inkludert øyene Borneo, Java og Sumatra i Sørøst-Asia. Dette omhandlet et areal på cirka 9 millioner km². I dag er utbredelsesområdet langt mer bregrenset og svært fragmentert. Asiatisk elefant trives i høyder på opp mot 3&nbsp;000 moh.

I 2003 ble det estimert at totalbestanden av asiatiske elefanter var på omkring 41&nbsp;410-52&nbsp;345 dyr, fordelt i fragmenterte grupper i tretten land. Trenden er at bestanden minker som følge av tap av habitat og jakt. Det hevdes dessuten at anslaget er svært usikkert og savner vitenskapelig forankring. Storparten av bestanden har tilhold i India (26&nbsp;390–30&nbsp;770 dyr).

## Referanser




## Eksterne lenker
*
Vippa bro

**Vippa bro** er en buebro i Arendal kommune og ligger på fylkesvei 420. Broa forbinder sydenden av Hisøy med fastlandet på Nedenes.

Den første brua på stedet var Norges første fagverksbro av jern, og ble bygget i 1879. Med bruer på begge sider av Hisøy fikk Vestlandske hovedvei sin Ytre linje mellom Arendal og Grimstad. 

Broa ble tatt av en storflom i 1892 og spennet ble hevet og montert som bro over det smale sundet mellom fastlandet og Rossøya, ikke langt fra Vippa bro. Den ble igjen flyttet i 1948, og ble da Gjervoldsøy bro, og går over seksmannstrømmen som går mellom Rossøya og Gjervoldsøy, hvor den står den dag i dag.

Dagens bro er 86 meter lang og ble ferdigbygget i 1942, da erstattet den en gammel vippebro.

## Se også
*Liste over broer i Norge
*Liste over broer i Norge etter lengde

## Referanser
Golfe du Lion

**Golfe du Lion** («Løvebukta») er en vid bukt langs middelhavskysten i distriktene Languedoc-Roussillon og Provence i Frankrike som strekker seg fra grensen til Catalonia i vest til Toulon i øst.
Den viktigste havnen i bukta er Marseille, men også Toulon har vært og er en viktig havn. Fiskerinæringen i bukta baserer seg først og fremst på lysing som tas i trål.

Elver som ender opp i bukta er Tech, Têt, Aude, Orb, Hérault, Vidourle og Rhône.

I Golfe du Lion finnes også den kalde, katabatiske vinden *[[mistral]]* som kommer fra Massif Central og Alpene ned gjennom Rhônedalen.

## Eksterne lenker
* 
* Marin topografi i Golfe du Lion
* Geodynamics of the Gulf of Lion: Implications for Hydrocarbon Exploration
Jørgen Jæger

**Jørgen Jæger** (født 1946) er en norsk kriminalforfatter. 

Jæger debuterte som kriminalforfatter med *Skyggejakten* i 2003, den første i en serie med lensmann Ole Vik i rollen som etterforsker. i 2025 rundet serien 1,4 millioner solgte bøker i Norge og ca 1,7 millioner eksemplarer totalt. Jæger har vært nominert hele fem ganger til Bokhandlerprisen.  

I 2026 kommer serien som påskekrim på TV2, med Kristoffer Hivju og Eili Harboe i hovedrollene som Ole Vik og Cecilie Hopen. TV-serien er basert på debutboken, Skyggejakten, og bok 4, Blodskrift, og er kalt "Mord i Sogn". TV-serien er ved utløpet av 2025 solgt til alle de nordiske landene, samt Tyskland, Østerrike, Sveits og Benelux-landene. Arbeidet med sesong to er i gang. 

Jægers bøker er solgt til 9 land. 

## Bibliografi
* *Skyggejakten* &ndash; kriminalroman (2003) ISBN 978-82-93671-58-9
* *Kameleonene* &ndash; kriminalroman (2004) ISBN 978-82-93671-59-6
* *Dødssymfoni* &ndash; kriminalroman (2005) ISBN 978-82-93671-60-2
* *Blodskrift* &ndash; kriminalroman (2007)
* *Karma* &ndash; kriminalroman (2010) ISBN 978-82-93671-62-6
* *Stemmen* &ndash; kriminalroman (2012)
* *Ridderkorset* &ndash; kriminalroman (2014) 
* *Monster* &ndash; kriminalroman (2015)
* *Fortielsen* &ndash; kriminalroman (2016) 
* *Guden* &ndash; kriminalroman (2017)
* *Ikke et lik for mye* &ndash; kriminalnoveller (2018)
* *Judasskuddet* &ndash; kriminalroman (2019)
* *Hjerteløs* &ndash; kriminalroman (2020)
* *Det sorte fåret* &ndash; kriminalroman (2021)
* *Dommen* &ndash; kriminalroman (2021)
* *Skjebnedøgn* - kriminalroman (Bonnier norsk forlag, 2023, ISBN 9788234709197)
* Narrespill - kriminalroman(2025)

## Referanser


## Kilder
* Presentasjon av Jørgen Jæger i Forfatterkatalogen på Forfattersentrums nettsider

## Eksterne lenker
* 
* http://www.facebook.com/krimjager
*https://northernstories.no/news/jaeger-ut-i-verden
Årstadposten

***Årstadposten*** er en nettavis som dekker tidligere Årstad kommune i Bergen. 

Årstadposten ble startet som papiravis i august 1993 og het Landås-Solheimposten til 1995, da navnet ble endret til Landåsposten. Siden 2002 har navnet vært Årstadposten. Avisen kom i mange år med 11 nummer i året, fra 2010 med 6 nummer. Avisen ble distribuert i cirka 10&nbsp;000 eksemplarer til husholdninger, butikker, offentlige kontorer m.v. i dekningsområdet. 
Siste nummer av papiravisen kom tirsdag 8. desember 2015. Fra samme dato ble nettavisen satt i drift.
Redaktør og utgiver for papiravis og nettsted er Hans D. Fasmer, som sammen med Gustav Gundersen i 1978 startet lokalavisen Fanaposten.

## Eksterne lenker
* Årstadposten på nettet
Andreas Zingerle

**Andreas Zingerle** (født 25. november 1961) er en tidligere italiensk skiskytter. Zingerle ble verdensmester på 20&nbsp;km og stafett under VM 1993 i Borovets i Bulgaria. Under VM i skiskyting 1994 i Canmore i Canada var han med på Italias lag som vant gull på lagkonkurransen.

Under OL 1988 i Calgary tok han bronse med Italias lag på 4&nbsp;x&nbsp;7,5&nbsp;km stafett.

Sesongen 1990/91 kom han på tredjeplass sammenlagt i verdenscupen.

## Referanser


## Eksterne lenker
*
Maaneskinsmøyane

**«Maaneskinsmøyane»** (i moderne nynorsk ortografi: **«Måneskinsmøyane»**) er et dikt av Arne Garborg fra *[[Haugtussa]]*, utgitt første gang i 1895. I diktet maler Garborg med ord et bilde av Veslemøy som ser ut i vinternattens måneskinn og opplever månens stråler som dansende  jomfruer.

## «Måneskinsmøyane»

:Jordi søv i sitt Vinterlin.
:Bjørki den unge, rimkvit og fin,
:stend som i Sylve skòri,
:eller som bygd av Stjerneskin.

:Jordi søv i sin Vinterblund.
:Månen lyser paa Himilrund.
:Tusund av Diamantar
:glimar um Grein i den frosne Lund.

:Bråkveikt blenkjande, strålerein
:bivrar den Glitring um Kvist og Grein.
:Det er liksom Lunden livde,
:strødd med Perlur og Glimestein.

:Stirande inn i den sylvblå Glans
:Veslemøy stend utan Hugs og Sans;
:då ser ho med ein Gong Møyar,
:kvite Møyar som gjeng i Dans.

:Kvite Møyar som gjeng i Ring;
:stille sviv dei i Stìg og Sving.
:Det er som ein Dans i Draumar
:til Takt av stilslegt Sylvklokke-Kling.

:Bygde er dei av Lufti blå;
:Kjolar av Måneflor hev dei på;
:sauma med Stjerneglitter,
:løynande lett dei Barmar små.

:Håret flyt i vallande Flaum
:ned yvi Rygg som ein sylvgrå Straum.
:Yvi dei bleike Vangar
:Stjerne-Augo i stille Draum.

:Aldri såg dei den varme Dag;
:stilt det er i det Ungdomslag.
:Stivt dei i Dansen smiler.
:Kalde søv desse Andlits-Drag.

:Lengi tryllt maa Veslemøy stå,
:drøymd den Dansen stirande på.
:Då nikkar dei som til Helsing.
:Og kverv i Luft som ein Frostrøyk grå.

## Bruk av diktet
*Lynni Treekrem bruker teksten i sangen «Måneskinsmøyane» på albumet *[[Haugtussa]]* utgitt i 1995
*Helene Bøksle bruker teksten i «Måneskinnsmøyane» på albumet *[[Elverhøy (album)|Elverhøy]]* utgitt i 2006.
*Svein Hundsnes bruker teksten i «Haugtussa, Orkestersongar ved romantikkens grense», urfremført av Eir Inderhaug og Stavanger Symfoniorkester i en samproduksjon med NRK.

## Eksterne lenker
* Teksten til ''Haugtussa
Metaxa

**Metaxa** (gresk **Μεταξά**) er en gresk likør oppfunnet av Spyros (Spiridon) Metaxas (gresk Σπύρος (Σπυρίδων) Μεταξάς) i 1888.

Metaxa er en blanding av brandy og vin.

## Eksterne lenker

*
Bjørnar Håndball

**Bjørnar Håndball** (stiftet 1946) er et norsk håndballklubb fra Indre Arna i Bergen, og er en del av Idrettslaget Bjørnar. Klubben har over 30 påmeldte lag i de ulike seriesystemet og damelaget spiller i 2. divisjon etter nedrykket fra Eliteserien i 2006/07-sesongen. Klubben sitt herrelag spiller i 1 divisjon fra og med 2025/26 sesongen etter opprykket fra 2  divisjon i 2024/25 sesongen.

Klubben spiller sine hjemmekamper i Bjørnarhallen.

## Eksterne lenker
*
Isbrem

**Isbrem** eller **brehylle** (etter engelsk språkpåvirkning også kalt **shelf-is**) er et tykt lag med is som strømmer fra land og strekker seg ut i sjøen over kontinentalsokkelen. Isen kan være opp i mot 800&nbsp;m tykk og skaper en vegg på opptil 50&nbsp;m mot sjøen. De fleste isbremmene finner man i Antarktis, der omtrent 10&nbsp;% av tørre landområder er isbremmer. Mindre isbremmer finnes også i Canada og rundt Grønland. Rossbarrieren i Antarktis er den største isbremmen på jorden.

Ferskt smeltevann på undersiden av isbremmene er viktig for havsirku­lasjonen og isdekket rundt Antarktis. Vannet som renner ut i havet danner et overflatelag med ferskt og kaldt vann. I overflatelaget blir det dannet sjøis.

På grunn av global oppvarming er det de senere år registrert at en rekke isbremmer har minsket i omfang.

## Se også
*Liste over isbremmer i Antarktis

## Referanser
Synoptisk skala

**Synoptisk skala** er en horisontal størrelsesskala som brukes i meteorologi og gjelder værsystem med en størrelsesorden 1000 km eller mer. Dette er størrelsen til typiske lavtrykk og høytrykk på midlere breddegrader, som gir det meste av været. Også de globale vindsystemer og de fleste tropiske sykloner opptrer i synoptisk skala.

Lokalt påvirkes været også av mindre systemer som er vanskeligere å varsle, for eksempel lokale ettermiddagsbyger, mesosykloner og polare lavtrykk.

Ordet «synoptisk» kommer av det greske ordet «sunoptikos» som betyr «satt sammen». 

Navier-Stokes-ligningene gjelder for atmosfæriske bevegelser som er forenklet ved skalaanalyse i synoptisk skala. En kan vise at hovedleddet i de horisontale ligningene er corioliskraften og trykkgradientkraften, og at vi derfor kan bruke geostrofisk approksimasjon. I vertikale koordinater blir momentumligningen forenklet til hydrostatisk ligning.
Stormbane

En **stormbane** er en relativt smal sone i Atlanterhavet og Stillehavet der de aller fleste ekstratropiske sykloner går. Stormbanen begynner i den vestligste delen av Atlanteren og Stillehavet, der det er store temperaturkontraster mellom hav og land. Disse temperaturforskjellene er med på å danne disse lavtrykkene, særlig om vinteren, da temperaturforskjellen er størst. Friksjon fra landoverflaten gjør at lavtrykkene som regel raskt dør ut når de går innover land i den østlige enden av havbassengene. Den østlige enden av stormbanen i Atlanterhavet er området  rundt Storbritannia og Norge. 

Et annet eksempel på en stormbane er den cirkumpolare stormbanen rundt Antarktis, men her spiller ikke temperaturforskjellen mellom land og hav noen rolle. 

Innenfor et gitt geopotensielt høydefelt kan en finne stormbanen ved å tegne konturer av det gjennomsnittlige standardavviket etter at en har båndpassfiltrert.
Svaneke

**Svaneke** er en havneby på det nordøstlige Bornholm i Danmark med 1&nbsp;104 innbyggere (2023).

Byen ble grunnlagt i 1555 og er en av Danmarks minste kjøpsteder. Svanekes kjøpstadsstatus har i stor grad preget byen, noe man kan se rundt havnen og torvet hvor kjøpmennene bygde store gårder som fortsatt kan bli sett i dag. Det var også en av Svanekes store kjøpmenn som i 1816 sto for utbygningen av byens havn, noe som var med på føre mer handel og liv til byen. Havnen ble ødelagt av stormfloden i 1872 i en sådan grad at det meste måtte gjenoppbygges igjen. Samtidig ble det valgt å utvide havnen betydelig slik at store dampskip fikk plass til å legge til. 

Svaneke er især kjent for sitt store silderøykeri. Siden 1750 har man også brygget øl i byen, kun avbrutt av en kort pause. Det nåværende bryggeri, Svaneke Bryghus, ble åpnet i 2000, og var da et av Danmarks første mikrobryggerier. 

Turismen spiller i dag en stor rolle for byens næringsliv.

Vanntårnet er tegnet av arkitekt Jørn Utzon.

## Referanser




## Litteratur
* Rosenquist, Ulla: *Havnebyer og fiskerlejer, Bornhoms kystkultur*, Bornholms turistråd, 1991, side 60.

## Eksterne lenker
* 
* Svaneke Byportal
* Svaneke i bilder
Tory Crimes

**Terry Chimes** (også kjent som **Tory Crimes**) (født 25. januar, 1956 i London) var den første trommeslageren i The Clash hvor han fikk spilte fra juli 1976 til april 1977 og et år tidlig på åttitallet. Han spilte før dette i London SS, sammen med Mick Jones og Paul Simonon, og turnerte med Black Sabbath i 1987.

## Andre prosjekter
Etter å ha forlatt The Clash trommet han for Johnny Thunders and the Heartbreakers 1977, Generation X fra 1979 til 1980, Hanoi Rocks i 1985, The Cherry Bombz i 1986 (med tidligere Hanoi Rocks medlemmene Andy McCoy og Nasty Suicide og tidligere Sham 69/Wanderers/Lords Of The New Church-medlem Dave Tregunna).

## I dag
Terry har jobbet som kiropraktor siden 1994 og han har kommet med i Rock and Roll Hall of Fame.

## Referanser


## Eksterne lenker
* 
* 
* 
* http://news.bbc.co.uk/1/hi/magazine/6060180.stm
* Black Sabbath Online: Terry Chimes
* Chimes sin kiropraktorside
Geopotensiell høyde

**Geopotensiell høyde** er et vertikalt mål på høyden over gjennomsnittlig havnivå der en bruker variasjonen av gravitasjonen med breddegrad og høyde i stedet for geometrisk høyde som er høyden i meter over havet. Vanligvis bruker man geopotensiell høyde om høyden mellom overflaten og opp til et visst trykknivå. 

I den geometriske høyden h er **geopotensialet** definert som 

\Phi = \int_0^h g(\phi,z)\,dz\, ,

der g(\phi,z) er tyngdeaksellerasjonen, \phi er breddegraden og z den geometriske høyden. 

Altså er dette den potensielle energien per masse i dette nivået. Den **geopotensielle høyden** er

{Z_g} = \frac{\Phi}{g_{0}}\,, 

der g_0 er standard tyngdeaksellerasjon ved gjennomsnittlig havnivå. 

Meteorologer bruker ofte den geopotensielle høyden i stedet for geometrisk høyde, fordi de analytiske utregningene ofte blir enklere. For eksempel kan de primitive ligningene, som numeriske værmodeller løser, uttrykkes lettere ved å bruke geopotensiell høyde i stedet for geometrisk høyde. Ved å bruke geopotensiell høyde fjerner man sentrifugalkrefter og lufttetthet (som er vanskeleg å måle) i ligningene. 

Et plott av geopotensiell høyde for et enkelt trykknivå viser tråg og rygger, høytrykk og lavtrykk. Den geopotensielle tykkelsen mellom to trykknivå – for eksempel forskjellen i den geopotensielle høyden mellom 850 hPa og 1000 hPa – er proporsjonal til den gjennomsnittlige virtuelle temperaturen i laget. Man kan bruke geopotensielle høydekoter til å regne ut den geostrofiske vinden, som er sterkere der kotene ligger nærmere.
Lufttetthet

**Lufttetthet**, ρ (gresk: rho), er jordatmosfærens masse per volum. I SI-systemet blir den målt som kilogram luft per kubikkmeter (kg/m³). Tørr luft ved havnivå og med temperatur på 20ºC har en tetthet på omtrent 1,2 kg/m³. Lufttettheten varierer med trykket og temperaturen, som begge minker med høyden. 

## Effekt av trykk og temperatur

Tilstandsligningen for lufttettheten er gitt ved  &rho; = *P/RT* 
der *ρ* er lufttettheten, *P* er trykket, *R* er den spesifikke gasskonstanten og *T* er temperaturen i Kelvin.

Den spesifikke gasskonstanten *R* for tørr luft kan finnes ved å betrakte den som en blanding av rene gasser, hovedsakelig oksygen og nitrogen, med bruk av Daltons lov.  Det gir *R* = 287 J/kg K. Derav følger at:

* Ved standard temperatur og trykk (0°C og 1013,25 hPa) har tørr luft en tetthet på ρSTP = 1,293 kg/m³.
* Ved standard temperatur og trykk i omgivelsene (25°C og 1000 hPa) har tørr luft en tetthet på ρSATP = 1,168 kg/m³.

## Effekt av vanndamp
Med vanndamp i luften (fuktig luft) blir tettheten til luften mindre, som i første omgang kan virke ulogisk. 

Dette skjer fordi den molekylære massen til vann (18) er mindre enn den molekylære massen til luft (rundt 29). For en gass med en viss temperatur og trykk, vil tallet på molekyler være konstant i et visst volum. Så med vanndamp i luften vil luftmolekylene bli byttet ut med tallet på vannmolekyler, uten at trykket eller temperaturen endrer seg. Dermed blir massen per volum mindre, og tettheten redusert. 

Hvor stor effekten blir avhenger av den absolutte fukten og ikke relativ fukt. 

## Effekter av høyde

Antas at temperaturen i atmosfæren er konstant, følger det fra hydrostatisk likevekt at trykket avtar med høyden *h*  som

:  P = P_0\ e^{-gh/RT}  

hvor *P*0 = 101,3 kPa er trykket ved havnivå,  *g* = 9,81 m/s2 er tyngdeakselerasjonen og *R* er den spesifikke gasskonstanten for luft som har verdien  *R* = 287 J/kg K. Denne variasjon av trykket er vanligvis lite realistisk.

En bedre antagelse for forholdene i atmosfæren er å anta at den er i adiabatisk likevekt. Da avtar temperaturen proporsjonalt med høyden gjennom  troposfæren som

:T = T_0 -  \gamma h

hvor *T*0 = 288 K er temperaturen på havnivå *z* = 0. Her er  den adiabatiske lapseraten &gamma; = *g/c*P  uttrykt ved   tyngdeakselerasjonen *g*  og den spesifikke varmekapasitet *c*P = 1,0 J/gK for luft.   Det gir lapseraten &gamma; = 9,8  K/km.
Trykket varierer da som 

:P = P_0 \cdot \left(1 - \frac{\gamma h}{T_0} \right)^{g/\gamma R} 

og tettheten kan regnes ut fra  &rho; = *P/RT*.

## Temperaturens rolle

Tabellen under viser hvordan forskjellige egenskaper ved luft endrer seg med temperaturen. 

**Tabell — [[lydens hastighet]] i luft ''c'', lufttettheten ''ρ'',**
**[[akustisk impedans]] ''Z'', [[temperatur]] °C**

## Eksterne lenker

* Lufttetthet og variasjon med høyden
Namibørkenen

**Namibørkenen** er en stor ørken i den vestlige delen av Namibia samt i det sørvestlige hjørnet av Angola. Ørkenen dekker et område på omkring 50&nbsp;000 km². Den regnes for å være verdens eldste ørken med en alder på minst 80 millioner år.

Det faller mindre enn ti millimeter regn per år i ørkenen, noe som gjør at det er veldig lite liv i området. Det livet som finnes er i stor grad unikt for Namibørkenen. Det er likevel flere wolfram- og diamantgruver i ørkenen.

Namibørkenen rommer store sandbanker på opp til 340 meters høyde. Ørkenen rommer dermed de høyeste sandbankene i verden. Mot vest møter Namibørkenen Atlanterhavet, og ørkenens vestlige ende befinner seg langs Atlanterhavet i omkring 160 mil.

## Se også
* Kalahariørkenen

## Eksterne lenker
*
Gower Street

**Gower Street** er ei gate i Bloomsbury i bydelen Camden i London. Gata går fra British Museum nordøstover til Euston Square, der den fortsetter videre som North Gower Street til Hampstead Road. Gata har navn etter Lady Gertrude Leveson-Gower, gift med John Russell, 4. hertug av Bedford. Hun var den første som bygde hus i området, i 1790.

Østsida av Gower Street domineres av University College London og studentboliger tilknytta dette. Fram til 1992 lå hovedkvarteret til sikkerhetstjenesten MI5 på hjørnet mot Euston Road.

Mange berømtheter har i åras løp hatt adresse Gower Street – blant dem Charles Darwin og Charles Dickens. Verdens første framsyning av et lokomotiv skjedde i Gower Street i 1802, da Richard Trevithick viste fram en dampmaskin som kunne rulle ved egen kraft langs en kort, sirkulær skinnegang.

## Eksterne lenker
*
Fylkesvei 7840

**Fylkesvei 7840** (**Fv7840**) går mellom Skøelv i Sørreisa og Sørfjorden i Dyrøy kommune. Veiens lengde er 42,1&nbsp;km.

Frem til 2019 hadde veien betegnelsen fylkesvei 211 (Troms). 2019 ble også den tidligere fylkesvei 214 (Troms) arm av veien.

## Kommuner og knutepunkter

*Smørsgård
*Sildvika
* Bjørgatunnelen (1180 m)

*Forstrand
*Moen
*Espenes

*Brøstadbotn

*Hundstrand
*Kastneshamn

*Faksfjord
*Endepunkt Sørfjorden

## Referanser




## Eksterne lenker
* Vegvesenets vegkart 
* 
* Hurtigbåter - Troms fylkestrafikk
Fylkesvei 7842

**Fylkesvei 7842** (**Fv212**) går mellom Finnlandsmoan ved Brøstadbotn og Dyrøyhamn i Dyrøy kommune.

Da Dyrøybrua ble åpnet 20. august 1994 avløste den fergestrekningen mellom Bergan ved Brøstadbotn og Langhamn.

Frem til 2019 hadde veien betegnelsen fylkesvei 212 (Troms).

## Kommuner og knutepunkter

*Finnland

* Sandvik
*Dyrøyklauva
*Espejord
*Langhamn
*Holm
*Endepunkt Dyrøyhamn

## Referanser




## Eksterne lenker
* Vegvesenets vegkart 
*
Termina

**Termina** (タルミナ, *Tarumina*) er et fiktivt land i videospillet *[[The Legend of Zelda: Majora's Mask]]*. Det er større enn Hyrule var i *Majora's Mask*s forgjenger, *[[The Legend of Zelda: Ocarina of Time]]*, og har byen Clock Town plassert i sentrum av landet. I nord, sør, øst og vest ligger det fire forskjellige landskap der et tempel og en hovedboss ligger i hver pilretning.
Allan Stone

**Allan Stone** (født 14. oktober 1945 i Launceston i Australia) er en tidligere profesjonell mannlig tennisspiller.

Stone vant i løpet av sin tenniskarrieré 11 turneringer alle i double og som best var han nummer 38 på rankingen (1975) over verdens beste mannlige singelspiller. Han vant to Grand Slam-titler, begge i Australian Open. 

## Grand Slam-titler
*  **[[Australian Open]]:** 
** Double herrer – 1968 (sammen med Dick Crealy)
** Double herrer – 1977 (sammen med Ray Ruffels)

## Referanser


## Eksterne lenker
*
Byåsen Idrettslag

**Byåsen Idrettslag** (stiftet 30. oktober 1921) er et norsk idrettslag fra Byåsen i Trondheim, med rundt  medlemmer.

Opprinnelig var skiidrett den dominerende aktiviteten i idrettslaget, men driver nå også med allidrett, fotball, friidrett, håndball, orientering, sykkel, trim og teater.

I 1990 mottok idrettslaget Trondheim kommunes kulturpris.

## Fotball

Den elitære avdelingen Byåsen Toppfotball ledes av herrelaget, som for øyeblikket spiller i 3. divisjon, som sist spilte i OBOS-ligaen i 2001. 

## Håndball
Klubben har to avdelinger for håndball, den elitære avdelingen kalt Byåsen Håndball Elite og en grunnlagsavdeling.

Kvinnenes håndballag ble raskt flaggskipet til Byåsen da de i 1980 klarte å kvalifisere seg for NM-finalen som et tredjedivisjonslag. Laget har spilt i den øverste ligaen siden 1984, og har vunnet toppserien fem ganger (1986–87, 1987–88, 1989–90, 1995–96, 1997–98) og har deltatt i cupfinalen 14 ganger, hvor de har vunnet fire ganger (1988, 1989, 1991 og 2007). Hovedrivalen deres nasjonalt er Larvik HK. Lokale rivaler har inkludert Sjetne IL and Selbu IL.

Tidligere spillere inkluderer Ida Alstad, Camilla Herrem, Kari Aalvik Grimsbø, Trine Haltvik, Karin Pettersen, Ingrid Steen, Annette Skotvoll, Kari Solem, Mia Hermansson Högdahl, Marte Snorroeggen, Gøril Snorroeggen, Elisabeth Aaraas og Marit Breivik.

## Kjente utøvere
I både eldre og moderne tid er kvinnehåndballaget det mest markante fra Byåsen, men også flere kjente langrennsløpere, skihoppere og kombinertløpere:
* Johannes Høsflot Klæbo, langrenn
* Kristin Mürer Stemland, langrenn
* Lars Berger, langrenn
* Magnus Moan, kombinert
* Petter Tande, kombinert
* Tommy Ingebrigtsen, skihopping
* Tor-Arne Hetland, langrenn

## Referanser


## Litteratur
*

## Eksterne lenker
*
Great Russell Street

**Great Russell Street** er ei gate i Bloomsbury, Camden, London. Den går fra Tottenham Court Road østover til Southampton Row.

Det mest kjente landemerket i Great Russell Street er British Museum, som har hovedinngang mot Great Russell Street og opptar 1/3 av gatas lengde. I nr. 16-22 ligger det store hotellet Jurys. Nærmere Southampton Row omgis Great Russel Street av store parker.

Thomas Cook åpna sitt første reisebyrå i nr. 59 i 1862. I nr. 62 lå en gang Bloomsbury Dispensary, der pioneren Edward Jenner drev sine forsøk med vaksine og inokulasjon.
High Holborn

**High Holborn** er ei gate i sentrale London, i bydelen Camden. Den er en fortsettelse av gata Holborn vestover, og ender i Shaftesbury Avenue. Holborn/High Holborn er en gammel romersk veg ut av London mot vest, og er i dag en del av hovedvegen A40 mot Wales.

Den vestligste delen av High Holborn går i ytterkanten av strøket Covent Garden, og gata ble i løpet av 1800-tallet et sentrum for Londons tilbud av fornøyelser og lettere underholdning, med navngjetne steder som Holborn Empire og Royal Amphitheatre. 

I dag er gata en ren forretningsgate. Staple Inn, bygd i 1586, er et av ytterst få bevarte hus fra Tudor-tida i sentrale London.
Bjørnarhallen

**Bjørnarhallen** er en håndballhall på Garnes i Arna i Bergen. Hallen ble bygget i 1986 gjennom et samarbeidsprosjekt mellom Bergen kommune og idrettslaget Bjørnar etter at behovet for trenings- og kampmuligheter vokste. Hallen brukes i dag av allianseidrettslaget Arna-Bjørnar Fotball og spesielt under trening og kamper av Bjørnar Håndball, men også av lokale Vaksdal Idrettslag og Dale Idrettslag. Siden 2002 har Bjørnarhallen blitt rehabilitert med et nytt parkettgolv og med nye garderober.

## Eksterne lenker
* Hjemmesiden til Arna-Bjørnar Fotball
* Hjemmesiden til Bjørnar Håndball
* Fakta om Bjørnarhallen på Bjørnar.no
Overmetning

**Overmetning** er et begrep for en oppløsning som inneholder mer av et oppløst stoff enn den normalt kunne inneholdt under normale forhold. Begrepet kan også gjelde for damp av et stoff som har høyere (partielt) trykk enn damptrykket til stoffet. 

## Kondensasjon

Små partikler kan føre til at enkelte stoff løser seg opp i en oppløsning eller kondenserer fra damp. I fast form kan disse partiklene føre til at det blir dannet krystallitter eller til og med store krystaller. Overmetning er et mål på avviket til et oppløst stoff fra likevektsverdien sin. 

## Eksempel

Kullsyrevann og øl er eksempler på væsker som er overmettet med karbondioksid i vann. Det høye trykket i en flaske gjør at karbondioksid kan løse seg bedre opp i vann enn under vanlig lufttrykk. Ved atmosfærisk trykk forsvinner karbondioksidgassen svært sakte fra den overmettede væsken. Denne prosessen kan økes hvis det er partikler i væsken, som luftbobler som oppstår når man rister flasken, eller stoff som sukker. Mentosutbrudd er et heller ekstremt eksempel på dette. 

Vevet til dykkere blir overmettet av luften de puster inn mens de dykker. Hvis dykkeren stiger opp for raskt, kan disse gassene danne bobler som fører til trykkfallsyke.

Dersom luft er overmettet av vann, kan det dannes vanndråper uten at en har kondensasjonskjerner. Dette kan observeres i et skykammer. 

Overmettede oppløsninger av sukker og vann blir brukt til å lage kandissukker.
Raphael (band)

**Raphael** var en japansk visual kei-gruppe som bestod av fire medlemmer: YUKI (vokal), 華月 (*Kazuki*; gitar), Yukito (født 1981, bass, hadde sitt eget band Black Lov 2002-2005) og Hiro (trommer). Raphael ble grunnlagt i 1998, men så seg tvunget til å avslutte aktiviteten kort tid etter Kazukis død i 2000

YUKI og Hiro har i dag et eget band kalt **[[rice]]**.

## Diskografi
**Album**
*Mind soap (1. desember, 1999)
*Fumetsuka (21. februar, 2001)
*Raphael Singles (1. august, 2001)

**Mini-album**
*LILAC (7. april, 1998) 
*Sotsugyô – graduation (23. mars, 2000)
*Sick ~XXX kanjya no karute  (22. november, 2000)

**Maxi-singler**
*Sick~XXX kanja no karute (20. februar, 1999)

**Singler**
*White Love Story (20. februar, 1999)
*Sweet romance (29. april, 1999)
*Yume yori suteki na (29. april, 1999)
*Hanasaku Inochi aru kagiri (23. juli, 1999)
*Eternal Wish, todokanu no kimi e (1. oktober, 1999)
*Promise (20. november, 1999)
*LOST GRADUATION (2. februar, 2000)
*evergreen  (23. august, 2000)
*Akikaze no Rhapsody (1. november, 2000)

**Demokassetter**
*Eternal Wish, todokanu no kimi e (24. desember, 1997)

**DVD**
*Forever and ever (25. april, 2001)
*Raphael Clips (19. september, 2001)
*Last (21. september, 2001)
*First (21. september, 2001)

**VHS**
*LILAC – vision of extremes (1. august, 1998)
*LILAC – vision of extremes II (20. september, 1998)
*Pictorial poem (24. mars, 2000)
*Raphael Special LIVE graduation -2000.3.4 Nippon Budokan- (23. august, 2000)
*Forever and ever (25. april, 2001)
*Pictorial Poem 2 (19. september, 2001)
*Last (21. september, 2001)
*First (21. september, 2001)

## Eksterne lenker
* 
*
Annichen Kringstad

**Annichen Kringstad** (født 15. juli 1960 i Oslo) er en tidligere svensk orienteringsløper. Hun hadde sin storhetstid på 80-tallet da hun vant seks verdensmesterskap i orientering i årene 1981&ndash;85, tre individuelt og tre i stafett. I 1981 ble hun tildelt både Radiosportens Jerringpris og Svenska Dagbladets gullmedalje.

I 1982, 1984 og 1985 var hun en viktig del av Stora Tuna IK sitt damelag som vant Venla-stafetten disse årene. Kun Simone Niggli-Luder og Jenny Johansson har flere seire enn Kringstad i stafettens historie. 

Mellom 1981 og 1986 vant hun femdagerskonkurransen O-Ringen på fem av seks forsøk. Kringstad konkurrerte også i friidrett, hvor hun i 1984 tok sølv på marathon i svensk mesterskap. 

Etter endt løperkarierre har Kringstad blant annet vært kommunikasjonssjef i det svenske orienteringsforbundet i perioden 2010-2012.

## Referanser


## Se også
* VM i orientering
* Venla - Statistikk

## Kilder
* Intervju med Kringstad 

## Eksterne lenker
*
Foyles

**W & G Foyle Ltd.** (vanligvis bare kalt **Foyles**) er en bokhandel i nr. 113-119, Charing Cross Road, London. Den er berømt for sitt store utvalg av titler, og (tidligere) for sin eksentriske forretningsdrift. Butikken ble starta av brødrene William og Gilbert Foyle i 1904 i Islington, og flytta i 1929 til Charing Cross Road. Williams datter Christina Foyles ledet virksomheten fra 1963 til sin død i 1999.

Foyles har figurert i Guinness rekordbok som verdens største bokhandel med hensyn til hylleplass og antall titler. Den er fortsatt en av Londons største, og tiltrekker seg bokelskere såvel som vanlige turister.

Foyles var tidligere berømt og berykta for sine uvanlige forretningsmetoder. En av særegenhetene var kassesystemet, som forlangte at kunden stilte i (en ofte endeløs) kø for å motta en kvittering på den boka han ønsket å kjøpe, og deretter til en ny kø for betaling. Hos Foyles kunne for øvrig usolgte bøker bli stående i årevis på hylla etter at de var utsolgt fra forlaget, noe som gjorde Foyles til en gullgruve for bokkjøpere med spesielle ønsker.

Etter Christina Foyles' død er driften overtatt av hennes nevø Christopher Foyle, og Foyles er gradvis blitt modernisert og standardisert. I 2005 åpna forretningen en avdeling i Royal Festival Hall på South Bank.

Foyles er også kjent for sine litterære lunsjer, en tradisjon som går tilbake til 1930.

## Eksterne lenker
* Hjemmeside
GMC-gruppen

**GMC-gruppen** er et familieselskap innen eiendomsutvikling og offshore, maritim virksomhet og shippingtjenester. Selskapet har hovedkontor i Stavanger.

## Historikk
GMC ble etablert i 1973, av Gunnar Magne Christensen sr., Tor-Jan Christensen, Lars Einar Østerbø og Roald Rygh, som en leverandør innen teknisk service for skip og annen oljerelatert aktivitet. Konsernet består i dag av en flere selskaper under morselskapet GMC Holding AS som leverer multidisipline tjenester og produkter til marine- og offshoreindustrien. Konsernet omsetter for omlag 700-800 millioner i året. GMC-gruppen består av GMC Holding og seks datterselskaper:
*GMC HVAC AS 
*GMC Eiendom AS
*GMC Maritime AS
*GMC Yard AS
*GMC Power & Automation AS
* GMC Marine Partner AS
* Byfjordparken AS

GMC har baser på Jåttåvågen, Buøy og Mekjarvik, Gismarvik, samt avdelingskontor i Haugesund og Bergen. Konsernet har fasiliteter som innbefatter to tørrdokker og dypvannskai. Hovedbasen, Kalhammaren, ble revet i 2014 for å bygge leiligheter og kontorer, kalt Byfjordparken.

GMC Produkt AS ble i 2010 solgt til James Fisher plc.

## Eksterne lenker
* Hjemmesiden til GMC
Halvard C. Hanssen

**Halvard Conrad Hanssen** (født 7. februar 1947 i Vegårshei) er en norsk journalist, kjent som petitjournalist i *[[Dagbladet]]* og kåsør i NRK Radio. 

Hanssen har arbeidet i flere mediebedrifter, blant annet *[[Agderposten]]*, NTB, Arbeidernes Pressekontor, *[[Aftenposten]]* og NRK Dagsnytt. 

## Utgivelser
* *Gift med Lullen*. Ex Libris forlag, 1998. Illustrert av Eldar Vågan
* *En hel(t) kommunal identitet*, artikkel i *Hvitt stakitt og fiberoptikk : regionale myter, regional makt*. Høyskoleforlaget, 2002.
* *Plankeneger*, Bokbyen forlag 2009.
* *HC på Heia og katten*, Illustrert av Eldar Vågan. Bokbyen forlag 2009
* *Nattredaktøren*, Krim og spenning, Cappelen Damm 2010

## Kilder
* Presentasjon av Halvard C. Hanssen i Forfatterkatalogen på Forfattersentrums nettsider

## Eksterne lenker
* nrk.no HCs hangover
Steve Harper

**Stephen Alan Harper** (født 14. mars 1975 i Easington, Northumberland) er en engelsk tidligere fotballspiller. Han var målvakt og spilte blant annet for Premier League-klubbene Newcastle United FC og Hull City AFC.

Han ble hentet til Newcastle i 1993, fra hans lokale klubb Seaham Red Star. Han har vært reservekeeper for Pavel Srníček, deretter Shaka Hislop og til slutt Shay Given. Han har vært innom Bradford City, Gateshead, Stockport County, Hartlepool United og Huddersfield Town på lån. Det tok 15 1/2 år før Harper etablerte seg som førstekeeper, etter at Shay Given ble solgt til Manchester City.

## Referanser


## Eksterne lenker
*
Samira Shahbandar

**Samira Shahbandar** var Iraks tidligere president Saddam Husseins andre kone. Hun var tidligere gift med sjefen i Iraqi Airlines, men Saddam tvang dem til å skilles da han selv falt for henne. 

Hun skal være mor til Saddams tredje sønn, Ali Hussein. Dette gjør Ali til Uday Hussein og Qusay Hussein sin halvbror. Medlemmer av Saddams familie hevder imidlertid at Ali er Saddams barnebarn. 

Samira ble presentert for Saddam av en av hans tjenere, Kemal Hana Gegeo. Uday så på dette som en fornærmelse mot Saddams første kone, og på en fest i oktober 1988 som ble holdt til ære for Egypts president Hosni Mubaraks kone, Suzanne Mubarak, slo og stakk Uday i hjel Kemal foran sjokkerte tilskuere. 

Samira bor i dag i Beirut.

## Se også
*Sajida Talfah – Saddams første kone
*Nidal al-Hamdani – Saddams tredje kone

## Referanser
Kamel Hana Gegeo

**Kamel Hana Gegeo** (født ?, død 1988) var personlig sikkerhetsvakt for Iraks tidligere president Saddam Hussein. Han fungerte også som kammertjener, og han prøvesmakte maten til Saddam. 

Gegeo skal være den som introduserte Saddam for sin andre kone, Samira Shahbandar, og fikk arrangert møter mellom dem. Uday Hussein så på dette som en fornærmelse mot Saddams første kone, og på en fest i oktober 1988 som ble holdt til ære for Egypts president Hosni Mubaraks kone, Suzanne Mubarak, slo og stakk Uday i hjel Kamel foran sjokkerte tilskuere. 

Saddam mislikte dette drapet så sterkt at han sendte Uday i landflyktighet, til Sveits. 

## Referanser
Fylkesvei 7864

**Fylkesvei 7864** (**Fv7864**) går mellom Sifjordbotn og Flakstadvåg i Senja kommune.

Frem til 2019 hadde veien betegnelsen fylkesvei 243 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
*
Suzanne Mubarak

**Suzanne Mubarak** (født **Suzanne Saleh Sabet** eller **Thabet**) (arabisk: سوزان مبارك) (født 28. februar 1941) var gift med Egypts president Hosni Mubarak.

Suzanne Mubarak er datter av en egyptisk barnelege, Saleh Thabet, og en britisk sykepleier ved navn Lily May Palmer Saleh som giftet seg i Islington i London 16. mars 1934. Lily var sykepleier ved Rikshospitalet på Camden Road i Islington. Suzanne Mubaraks eldre bror, Mounir Sabet, er tidligere  president i den egyptiske olympiske komité. Suzanne Mubarak er utdannet innen sosiologi og statsvitenskap, og har holdt en rekke taler i internasjonale forum som Verdens helseorganisasjon og FN. I tillegg jobber hun mye for barn, særlig utviklingshemmede barn, og har mottatt en rekke priser for dette arbeidet. 

I 2006 mottok fru Mubarak Ibsen-prisen *The Ibsen Centennial Commemoration Award*, utdelt fra dronning Sonja.

## Referanser


## Eksterne lenker
* 

* FAO Goodwill Ambassador Website
* Egypt's first ladies
George Coulouris

**George Coulouris** (født 1. oktober 1903 i Salford i Manchester i England, død 25. april 1989 i London i England) var en skuespiller. 

## Liv og virke
### Bakgrunn
Faren var en gresk immigrant og moren var engelsk.  Han vokste opp i Salford og Urmston og gikk på Manchester Grammar School. Han studerte på Londons Central School of Speech and Drama samtidig som Laurence Olivier og Peggy Ashcroft.

### Karriere
Hans debut på teater var i stykket *[[Kong Henrik V]]* i 1926 på Old Vic. I 1929 spilte han for første gang på Broadway og han hadde sin første rolle i en hollywoodfilm i 1933.

Orson Welles hadde en stor innvirkning på Coulouris' liv. De møttes i 1936 og Coulouris ble med i Welles' *[[Mercury Theatre]]* og spilte Mark Antony i oppsetningen av Julis Caesar. John Mason Brown skrev i sin anmedeldelse i New York Post blant annet: «Even 'Friends, Romans, countrymen' sounds on his tongue as if it were a rabble-rousing harangue he is uttering for the first time». Hans kanskje mest kjente rolle er som Walter Parks Thatcher i Welles' *[[Citizen Kane]]* (194]). For denne rollen vant han National Board of Reviews pris for beste skuespiller i 1941. Orson Welles var den eneste andre skuespilleren i *Citizen Kane* som også fikk denne prisen.

På 1930-tallet og 1940-tallet spilte han mye på både teater og i film. Han var med i broadwayproduksjonen av *[[Richard III]]* i 1943. Blant filmene han spilte i finner man *[[Klokkene ringer for deg (film)|Klokkene ringer for deg]]*, *[[Mr Skeffington]]* (1944) og *[[Watch on the Rhine]]* (1943), som han fikk en oscarnominasjon for. Han spilte også Robert de Baudricourt i Technicolor-filmen *[[Joan of Arc (1948)]]* med Ingrid Bergman i hovedrollen.

Coloruis dro tilbake til Storbritannia etter 1950 og spilte i flere filmer, på teater og i TV-serier, dog uten like mye anerkjennelse. Hans teaterskuespill var mest anerkjent og han spilte tittelrollen i *[[Kong Lear]]* hos Glasgow Citizens' Theatre (1952); i *[[En folkefiende]]*; i Seán O’Caseys *[[The Plough and the Stars]]* som Peter Flynn; i August Strindbergs *[[Dødsdansen]]* og i Tennessee Williams' *[[Katt på hett blikktak]]*.

På denne tiden spilte han også i filmene *Doctor in the House*-serien, *Papillon*, *The Long Good Friday* og *Murder on the Orient Express*. I løpet av livet spilte han i over 80 filmer.

Coulouris hadde også flere roller i hørespill på radio og blant rollene i TV-serier finner man *[[Danger Man]]*, *[[The Prisoner]]* og som Arbitan i *[[Doctor Who]]*-historien *[[The Keys of Marinus]]*.

Han var gift med Louise Franklin (1930&ndash;1976) og Elizabeth Donaldson (1977&ndash;1989).

Han døde av hjertesvikt på grunn av Parkinsons sykdom.

## Referanser


## Eksterne lenker
* .
* The George Coulouris Archive &ndash; Bilder, biografisk materiale og mye mer.
*  Sønn, George Coulouris.
* Datter, Mary Louise Coulouris, kunstner.
*  Find-A-Graves profil for George Coulouris.
Fylkesvei 102 (Finnmark)

**Fylkesvei 102** (**Fv102**) gikk mellom Sørvær og Hansvoll ved Breivikbotn i Hasvik kommune i Finnmark. Veien var 20,1&nbsp;km lang.

2019 ble veien del av fylkesvei 882.

## Kommuner og knutepunkter

*Kommunal vei Havneveien fra Sørværholmen mot Stongsundet
*Sørvær
*Kommunal vei Kapellveien fra Værret til  Sørvær kapell

*Vikran
* Bom for kolonnekjøring

*Hespervika
*Veiens høyeste punkt, 125 moh
*Kommunal vei Strandveien til Breivik (0,3&nbsp;km)
*  Falkebergtunnelen (110 m)
* Sandvika

* Bom for kolonnekjøring
* Hansvollveien fra Nordre Hansvoll mot  Hasvik →  Langfjordbotn i Alta, kommunal vei til Dønnesfjord (12,2&nbsp;km)

## Historikk
Den 21. desember 2017 ble veien sperret av et stort steinras ved Falkebergtunnelen. Sørvær ble da helt isolert i noen dager, da båt ikke kunne gå grunnet uvær.

## Referanser


## Eksterne lenker
Bønne

**Bønne** (norrønt: *baun*) er en betegnelse for belg eller frø av kulturplanter av slekten *Phaseolus* i erteblomstfamilien. Bønner er en viktig matkilde for mennesker, til og med bladene kan nyttes til føde. Mange bønner kan derimot inneholde gift og må kokes før de kan spises.

Bønne er også en betegnelse som benyttes om andre planter og frukter som ligner bønner, eksempelvis kaffebønner, kakaobønner.

## Referanser


## Litteratur
* Kaplan, Lawrence (2008): «Legumes in the History of Human Nutrition» i: DuBois, Christine; Tan, Chee-Beng and Mintz, Sidney: *The World of Soy*. NUS Press. ISBN 978-9971-69-413-5. s. 27f.

## Se også
* Bønn, likelydende ord, men annet innhold

## Eksterne lenker
* 
* Fermentation improves nutritional value of beans
Teskje

:*For måleenheten teskje, se [[Teskje (mål)]].*

En **teskje** er en liten skje som kan brukes til å røre i en kopp te, når man skal røre ut sukker eller melk.

Det finnes også teskjeer med lengre skaft som er beregnet til iste eller iskremdesserter.

Teskjeen er først gang nevnt i en annonse i avisen London Gazette i 1686.

## Se også
Måleenheten teskje (ts)

Skje

Kaffeskje

## Referanser